Ê64 
PIÈCES A L’APPUI. 
Nientmoins elle fa bonne et sage , 
Point n’a son corps désordonné , 
Ains entra en ung reclusage 
Et a le monde abandonné. 
Le haire et fort avoir juné 
Le font de vices abstenir. 
Pensés que Dieu l’y a mené 
Pour à bonne fin parvenir. 
Chief, tout batut et tout venné 
Qui se voelt de péchié banir, 
Il a de légier cheminé 
Pour à bonne fin parvenir. 
Jelian Nicolai. 
JUitrc. 
Du joly tamps que par amours amoye, 
Que de vingt ans estoit mon jone éage , 
Mon plus grant bien seulement eslimoye 
Pooir avoir ma dame en mariage , 
Ou tellement l’avoir à ma cordelle 
Que de tous poins feusse bien du corps d’elle. 
A ce pourpos je faisoie dés lais, 
Canchons, rondeaux, ballades, virelais. 
J’estoie tout sanguin et colérique , 
Et me sambloit mieulx valoir qu’ung palais 
Soy récréer en l’art de réthorique. 
Ce temps dura en plaisance et en joye 
Jusques au jour que j’entray en maisnage ; 
Mais là trouvay de soussy la monjoye, 
Soing infiny, triste pèlerinage; 
Rihotte y list son horrible libelle , 
Debte me noyé et gaigagne rebelle, 
Me femme tenche, et crez que de telz mais 
J’ay sans cesser et de plaisir jamais , 
Dont plusieurs fois me souhaide en Auffrique. 
Nientmoins mieulx vault non désespérer, mais 
Soy récréer en l’art de réthorique. 
J’ay dont passé de jonesse la voye , 
Et se connois du monde le passage. 
Or fault pensser à Dieu qui nous anoye; 
Qui ne le fait certes il n’est pas sage. 
Disons luy dont oroyson pastourelle. 
« Doulx Dieu , pardonne à ta créaturelle 
» Ses maulx commis, ses débets, ses méfiais. 
» Bien heureux sont de ta grâce refais, 
» Pour contempler la haulte théorique ; 
» Licitement chascun poet, sur tels fais, 
» Soy récréer en l’art de rhétorique. » 
Chief, j’ay espoir , et de ce je me pais, 
Qu’en briefavonsdesbiensplus qu’à lestrique, 
Et que chascun pora le cœr en paix 
Soy récréer en l’art de réthorique. 
Jelian Nicolai. 
